# Møde i Landsbyforums sekretariat

# Mandag den 3. juni 2019, Tinghuset, Algade 8, St. Heddinge kl. 14.30 -16.00

## Dagsorden:

1. Indhold landsbyforummøde (17. juni)
   1. Hvordan får vi gjort landsbyerne trygge ved, at Landsbyforum er deres kræfter værd?

Lund har sagt ja til at huse os til mødet, og de vil også gerne deltage, men de er endnu ikke sikre på, om de har kræfter til at deltage fast. Vi har i dagsordenen lagt vægt på at skulle tale konkret om landsbyernes ønsker til Landsbyforum, så vi kan komme godt videre.

* 1. Oplægsholder. Jens Øyås Møller fra Lokale- og Anlægsfonden kunne desværre ikke. Skal der være en anden?

1. Oplæg til kommunen om samarbejdsmodel
   1. Hvordan går vi videre med at få skabt en forankring mv. i kommunen? Hvad skal der ske?

Er der fx noget materiale, Eva skal udarbejde, datoer vi skal være opmærksomme på?

1. Næste møde.
   1. Dato for næste møde og overvejelser om indhold.
2. Evt.

## REFERAT:

1. Indhold landsbyforummøde (17. juni)
   1. Vi kunne måske involvere Flemming Sten Petersen via Frivillighedscenteret i arbejdet med at få håndholdt landsbyerne gennem processen med at etablere og udvikle landsbyforeninger, der hvor der er behov. Flemming og Eva kunne indgå samarbejde derom.  
        
      Programmæssigt til 17. juni kører vi med følgende emnepunkter;  
      1) Flemming giver kort indlæg om landsbyernes potentialer og udviklingsstrategi for landsbyerne  
      2) Inspiration fra udvalgte landsbyer – Hellested om lokal opbakning og Magleby om samarbejde med nabolandsbyerne.  
      3) Bordet rundt om, hvad der sker i landsbyerne, og fri snak og erfaringsudveksling om dette.  
      4) Landsbyernes ønsker indholdsmæssigt til Landsbyforum efter formaliseringen – Hovedemner; a) samarbejde med Stevns Kommune, b) fælles digital kommunikationsplatform, c) organisering af Landsbyforum, og d) samarbejdsmæssigt indhold mellem landsbyerne. Evt. start i grupper, hvis vi er mange personer, og så fortsæt i plenum – er vi ikke så mange kører vi plenum hele tiden. Start Prioritering til slut.
   2. Ingen ekstern oplægsholder.
2. Oplæg til kommunen om samarbejdsmodel
   1. Thomas sender ansøgning om Sønderborg-model til Stevns Kommune i indeværende uge.  
        
      Involvering af Stevns Kommune via Flemming på mødet den 17. juni og deltagelse af relevante repræsentanter fra forvaltning på først møde efter sommerferien.  
        
      Vi går efter tre møder i andet halvår 2019, hvoraf det tredje møde er stiftende generalforsamling, og det andet møde er konkret indhold i forhold til generalforsamlingen.
3. Næste møder
   1. Møderne i 2. halvår 2019 fastlægges som følger;  
      Styregruppemøde: Tirsdag den 13. august kl. 14:30-16  
      Landsbyforummøde: Onsdag den 28. august kl. 19-21  
      Styregruppemøde: Tirsdag den 24. september kl. 14:30-16  
      Landsbyforummøde: Onsdag den 9. oktober kl. 19-21  
      Styregruppemøde: Mandag den 28. oktober kl. 14:30-16  
      Landsbyforummøde inkl. stiftende generalforsamling: Mandag den 25. november kl. 19-21  
      Derefter første bestyrelsesmøde i landsbyforum fastlagt af bestyrelsen.
4. Evt.
   1. Der var ingen punkter til evt.